|  |  |  |
| --- | --- | --- |
| 

|  |  |
| --- | --- |
| 1988ko Espainiako Itzulia |  |

 |
| Datu orokorrak |
| Lasterketa | 43. Espainiako Vuelta |
| Datak | apirilak 25 – 1988.eko maiatzak 15 |
| Luzera | 3.425 km |
| Herrialdea | ESP Espainia |
| Irteera-lekua | Santa Cruz Tenerifekoa |
| Helduera-lekua | Madril |
| Emaitzak |
| Txapelduna | IRL Seán Kelly (Kas-Canal 10) |
| Txapeldunordea | GER Reimund Dietzen (Teka) |
| Hirugarrena | ESP Anselmo Fuerte (BH) |
| Puntukako sailkapena | IRL Seán Kelly (Kas-Canal 10) |
| Eskalatzailerik onena | ESP Álvaro Pino (BH) |
| Etapa hegalariak | ESP Miguel Ángel Iglesias |
| Talderik onena | ESP BH |
|  ◀1987 | 1989▶ |
| Dokumentazioa  |

**1988ko Espainiako Itzulia** (Itzuli Handi honen 43. edizioa izan zen. 1988ko apirilak 25 eta maiatzak 15 artean ospatu zen, sarrerako batean eta hogei etapatan banatutako 3440 kilometroko ibilbidea eginez, Santa Cruz de Tenerifen hasi eta Madrilen amaituz.

180 txirrindularik parte hartu zuten 18 taldetan banatuta, proba 116k amaitu zutelarik.

Garailea Seán Kelly irlandarra izan zen, eta proba, batez beste, 38,506 kilometro orduko abiaduran bete zuen.

Sean Kelly zen faborito nagusia edizio hau irabazteko, 1987ko Espainiako Itzulian izan zuen zorte txarraren ondoren, Lucho Herrera kolonbiarrak bere garaipena defendatzen zuen bitartean. Norbait garrantzitsua falta bazen, hori Pedro Delgado zen, Vueltaren ordez Italiako Giroan parte hartzea erabaki zuena, Frantziako Tourrerako prestakuntza bezala. Javier Mínguezek zuzendutako BH taldeak, txirrindulari onek osatutako talde sendo bat zuen, Álvaro Pino eta Anselmo Fuerte bezalako txirrindulariak nabarmenduz.

Lehen etapan, Laudelino Cubinok, Iñaki Gastónek eta Jokin Mujikak osatutako ihesaldi bat sortu zen, pelotoiari abantaila handia ateraz helmugara iritsi zirenak, Cubino horiz jantziz.

Tenerifeko ibilbidean zehar errepidean txintxetak eta iltzeak jarri zirela nabarmendu behar da.

BH taldeko bejartarrak nabarmen handituko zuen sailkapen nagusian zuen abantaila hurrengo egunean, taldekako erlojupekoa ospatu ondoren, bere taldeak irabazi zuena. Egun horretan, gertaerarik garrantzitsuena Sean Kelly taldeburu zuen KAS taldeak galdu zuen denbora izan zen, minutu bat baino gehiago izan zena.

Itzulia iparralderantz zihoan heinean, Caja Rural taldeko herbeheretarra zen Mathieu Hermansek bere abiadura argi erakutsi zion pelotoiari. Itzulian zehar sei etapa irabazi zituen. Aldi berean haizeak, abanikoek eta mozketek kalte handia eragiten zuten pelotoian, eta berehalako batean garaipenerako aukerarik gabe utzi zituzten Álvaro Pino, Julian Gorospe eta Lucho Herrera bezalako txirrindulariak.

Kantauriar mendikatean igo ziren itzuliko lehen mendateak. Lehen etapa serioan zehar, Valgrande-Pajares eski estazioan amaitu zena, El Brañillín izeneko urbanizazioan, La Cobertoria eta Pajares mendateak igo ziren. Álvaro Pino izan zen erasoa jotzen lehenetako bat, Luis Herrera kolonbiarrarekin batera, beste batzuen artean. Alabaina, galiziarrak bere iheskideak gainetik kentzea lortu zuen, etapa garaipena lortuz. Laudelino Cubino bejartar gazteak ez zuen soilik etapan zehar aguantatzea lortu, baizik eta helmugan, Ángel Arroyo, Anselmo Fuerte eta Fabio Parrarekin batera, Sean Kellyri minutu erdi eta Dietzeni ia minutu bat atera zietela. Hurrengo egunean Naranco mendiara kronoigoera bat ospatu zen. Álvaro Pinok, bere forma egoera bikaina erakutsiz, bere bigarren etapa jarraian irabazi zuen. Cubinok, bere aldetik, erlojupeko ona egin zuen, Kelly irlandarra ondo kontrolatuz.

Hurrengo mendiko etapak, Valdezcarayn amaitzen zena, ez zuen diferentziarik handitu txirrindularirik garrantzitsuenen artean. Alabaina, Pirinioetako lehen etapan bai egongo ziren diferentziak, Cerlerren amaitu zena. Etapa horretan garaipena Fabio Parrak lortu zuen, helmugara Anselmo Fuerterekin batera iritsi zena, hau sailkapeneko bigarren jarri zelarik, bere taldekidea zen Álvaro Pinogandik hiru segundora, honek, egun horretan lidertza mantentzeko asko sufritu behar izan zuelarik. Kelly hirugarren jarri zen, bejartarragandik minutu erdi ingurura.

Cubinok maillot horia 16. etapan galdu zuen, Albaceten amaitu zena, bere taldekidea zen Anselmo Fuerte lider berri bihurtuz. Alabaina, oraindik beste etapa garrantzitsu bat falta zen, 30 kilometroko erlojupeko bat Madril kanpoaldean. Aurreko edizioan bezala, Sean Kelly zen faborito nagusia, erlojupekoa bere espezialitaterik gogokoena baitzen.

Sean Kellyk ez zuen hutsi egin, eta nabarmen irabazi zuen erlojupekoa. Oraingoan, irlandarrari ez zitzaion ezer gertatuko, hala, zenbait urtetan porrotak jasan ondoren, Espainiako Vuelta irabaztea lortuz. Reimund Dietzen, erlojupekoaren ondoren, Anselmo Fuertegandik segundo gutxira geratu zen sailkapen nagusian, azkenean hau gaindituz azken etapako bonifikazioei esker eta itzulia bigarren amaituz, Anselmo Fuerte hirugarren izan zen bitartean. Hirurek osatu zuten podiuma urte horretan. Laudelino Cubinok, 1988ko Vueltako sorpresa atsegina izan zena, laugarren amaitu zuen.

Etapak
------

|  |  |  |  |  |  |
| --- | --- | --- | --- | --- | --- |
| **Etapa** | **Data** | **Ibilbidea** | **Kilometroak** | **Garailea** | **Liderra** |
| Sarrerakoa | apirilak 25 | Santa Cruz Tenerifekoa | 17,4 | Italia Ettore Pastorelli | Italia Ettore Pastorelli |
| 1.a | apirilak 26 | S. Cristobal de la Laguna-Santa Cruz Tenerifekoa | 210 | Euskal Herria Iñaki Gastón | Espainia Laudelino Cubino |
| 2.a | apirilak 27 | Telde - Las Palmas Kanaria Handikoa | 34 (taldekako erlojupekoa) | Espainia BH | Espainia Laudelino Cubino |
| 3.a | apirilak 28 | Alcalá del Río-Badajoz | 210 | Herbehereak Mathieu Hermans | Espainia Laudelino Cubino |
| 4.a | apirilak 29 | Badajoz-Béjar | 234 | Espainia Francisco Navarro | Espainia Laudelino Cubino |
| 5.a | apirilak 30 | Béjar-Valladolid | 202 | Herbehereak Mathieu Hermans | Espainia Laudelino Cubino |
| 6.a | maiatzak 1 | Valladolid-Leon | 160 | Herbehereak Mathieu Hermans | Espainia Laudelino Cubino |
| 7.a | maiatzak 2 | Leon-Brañillín Mendiko etapa | 176,7 | Espainia Álvaro Pino | Espainia Laudelino Cubino |
| 8.a | maiatzak 3 | Oviedo-Naranco mendia Mendiko etapa | 6,8 (banakako erlojupekoa) | Espainia Álvaro Pino | Espainia Laudelino Cubino |
| 9.a | maiatzak 4 | Oviedo-Santander | 197,3 | Herbehereak Mathieu Hermans | Espainia Laudelino Cubino |
| 10.a | maiatzak 5 | Santander-Valdezcaray Mendiko etapa | 217,2 | Irlanda Sean Kelly | Espainia Laudelino Cubino |
| 11.a | maiatzak 6 | Logroño-Jaka | 197,5 | Erresuma Batua Sean Yates | Espainia Laudelino Cubino |
| 12.a | maiatzak 7 | Jaka-Cerler Mendiko etapa | 178,2 | Kolonbia Fabio Parra | Espainia Laudelino Cubino |
| 13.a | maiatzak 8 | Benasque-Andorra Mendiko etapa | 190,3 | Euskal Herria Iñaki Gastón | Espainia Laudelino Cubino |
| 14.a | maiatzak 9 | Seo de Urgel-Sant Quirze del Vallès | 166 | Danimarka Johnny Weltz | Espainia Laudelino Cubino |
| 15.a | maiatzak 10 | Valentzia-Albacete | 192 | Herbehereak Mathieu Hermans | Espainia Anselmo Fuerte |
| 16.a | maiatzak 11 | Albacete-Toledo | 244,4 | Erresuma Batua Malcolm Elliott | Espainia Anselmo Fuerte |
| 17.a | maiatzak 12 | Toledo-Ávila | 212,5 | Espainia Juan Martínez Oliver | Espainia Anselmo Fuerte |
| 18.a | maiatzak 13 | Ávila-Palazuelos de Eresma (Destilerías Dyc) | 150 | Espainia Ángel Ocaña | Espainia Anselmo Fuerte |
| 19.a | maiatzak 14 | Las Rozas-Collado Villalba | 30 (banakako erlojupekoa) | Irlanda Sean Kelly | Irlanda Seán Kelly |
| 20.a | maiatzak 15 | Collado Villalba-Madril | 202 | Herbehereak Mathieu Hermans | Irlanda Seán Kelly |
|

Taldeak
-------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| **Taldea** | **Taldeko liderra** |
| ***Café de Colombia*** | Luis Herrera |
| ***Alba Cucine*** | Stefano Colage |
| ***BH*** | Álvaro Pino |
| ***Bose Fagor*** | Robert Millar |
| ***Caja Rural*** | Marino Lejarreta |
| ***Carrera*** | Claudio Chiappucci |
| ***CLAS*** | Casimiro Moreda |
| ***Helios - CR*** | Miguel Ángel Iglesias |
| ***Kas-Canal 10*** | Sean Kelly |
|

 | 

|  |  |
| --- | --- |
| **Taldea** | **Taldeko liderra** |
| ***Kelme*** | Fabio Parra |
| ***Pony Malta*** | Reynel Montoya |
| ***Reynolds*** | Julian Gorospe |
| ***Ryalcao Postobon*** | Óscar de Jesús Vargas |
| ***Sigma - Dormilón*** | Wilfried Peeters |
| ***Seur*** | Javier Castellar |
| ***Sicasal*** | Paulo Pinto |
| ***Teka*** | Reimund Dietzen |
| ***Zahor*** | Juan Fernández |
|

 |

Sailkapenak
-----------

Zortzi sailkapen jokatu ziren eta honakoak izan ziren emaitzak:

| **Clasificación general** |
| --- |
| 

|  |  |  |  |  |
| --- | --- | --- | --- | --- |
| 1. | Sean Kelly | Irlanda | KAS | 89h 19' 23" |
| 2. | Reimund Dietzen | Alemania | TEK | + 1' 27" |
| 3. | Anselmo Fuerte | Espainia | BH | + 1' 29" |
| 4. | Laudelino Cubino | Espainia | BH | + 2' 17" |
| 5. | Fabio Parra | Kolonbia | KEL | + 2' 25" |
| 6. | Robert Millar | Eskozia | FAG | + 3' 22" |
| 7. | Jesús Blanco Villar | Espainia | TEK | + 8' 19" |
| 8. | Álvaro Pino | Espainia | BH | + 8' 25" |
| 9. | Eddy Schepers | Belgika | FAG | + 9' 45" |
| 10. | Roberto Córdoba | Espainia | BH | + 10' 28" |  |

 |

  


|  **Puntukako sailkapena**  |
| --- |
| 

|  |  |  |  |  |
| --- | --- | --- | --- | --- |
| 1. | Sean Kelly |  Irlanda | KAS | 248 puntu |
| 2. | Mathieu Hermans |  Herbehereak | CAJ | 166 puntu |
| 3. | Benny Van Brabant |  Belgika | ZAH | 138 puntu |
|

 |

  


|  **Mendiko sailkapena**  |
| --- |
| 

|  |  |  |  |  |
| --- | --- | --- | --- | --- |
| 1. | Álvaro Pino |  Espainia | BH | 100 puntu |
| 2. | Anselmo Fuerte |  Espainia | BH | 62 puntu |
| 3. | Sean Kelly |  Irlanda | KAS | 60 puntu |
|

 |

  


|  **Tarteko helmugen sailkapena**  |
| --- |
| 

|  |  |  |  |  |
| --- | --- | --- | --- | --- |
| 1. | Miguel Ángel Iglesias |  Espainia | HEL | 19 puntu |
|

 |

  


| **Esprint berezien sailkapena** |
| --- |
| 

|  |  |  |  |  |
| --- | --- | --- | --- | --- |
| 1. | José Enrique Carrera |  Espainia | REY | - |
|

 |

  


| **Neoprofesionalen sailkapena** |
| --- |
| 

|  |  |  |  |  |
| --- | --- | --- | --- | --- |
| 1. | Carlos Muñiz |  Espainia | CLA | 90h 05' 07" |
|

 |

  


| **Sailkapen konbinatua** |
| --- |
| 

|  |  |  |  |  |
| --- | --- | --- | --- | --- |
| 1. | Sean Kelly |  Irlanda | KAS | - |
|

 |

  


| **Taldekako sailkapena** |
| --- |
| 

|  |  |  |  |  |
| --- | --- | --- | --- | --- |
| 1. | BH |  Euskadi | BH | 267h 55' 02s |

 |

Soinu banda
-----------

Edizio hau eman zuen TVEk Vueltaren soinu banda bezala Serafín Zubiri nafarraren "Pedaleando" kantua aukeratu zuen.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q1051718

 |

* Wd Datuak: Q1051718